ZWJ-এর জন্য আইএসও কিবোর্ড চিহ্ন
**শূন্য-প্রস্থের সংযুক্তকারী** (ZWJ) হল একটি নিয়ন্ত্রণ অক্ষর। এটি আরবি লিপি কিংবা ইন্ডিক লিপির মত কিছু জটিল লিপির কম্পিউটার-অভিযোজিত টাইপসেটিংয়ে ব্যবহার করা হয়। সংযুক্ত হবে না এমন দুটি অক্ষরের মাঝে এটি যোগ করা হলে, এটি অক্ষর দুটিকে তাঁদের সংযুক্ত রূপে মুদ্রণ করতে বাধ্য করে। এটি দুই বা ততোধিক অক্ষরকে একটি অনুক্রমে একসাথে সংযুক্ত করে।

একটি সংযুক্ত ব্যঞ্জনবর্ণ অথবা লিগেচারের ব্যবহার (যেখানে একাধিক অক্ষরকে একটি একক অক্ষরে দেখানো হয়) পূর্বনির্ধারিতভাবে হবে কি-না তার উপর নির্ভর করে ZWJ-এর আচরণ পরিবর্তন হয়। উদাহরণস্বরূপ, এটি দেবনাগরীতে সংযুক্তের ব্যবহারকে রোধ করে, তবে একই সাথে একটি ব্যঞ্জনধ্বনির স্বতন্ত্র সংযুক্তির রূপের ব্যবহারকে প্রদর্শিত করে, যা হসন্তের ক্ষেত্রে হয় না, হসন্তের ক্ষেত্রে একটি শূন্য-প্রস্থের অ-সংযুক্তকারীর প্রয়োজন হয়। যখন একটি ZWJ দুটি ইমোজি অক্ষরের (অথবা একাধিক ইমোজির) মাঝে যোগ করা হয়, তখন ZWJ ফলাফল হিসেবে ইমোজিগুলোকে একত্রে একটি মাত্র গ্লিফ হিসেবে দেখাতে বাধ্য করতে পারে। উদাহরণস্বরূপ, পরিবারের ইমোজিটি দুইজন প্রাপ্তবয়স্কের ইমোজি এবং এক বা দুটি শিশুর ইমোজির সমন্বয়ে গঠিত। বাংলা লিপিতে উদাহরণ: ক + হসন্ত (্) = ক্ আর, ক + হসন্ত (্) + ‍ZWJ = ক্‍ এটি ক ধ্বনিটির স্বতন্ত্র সংযুক্তির রূপ, যা শূন্য প্রস্থের সংযুক্তকারীর সাথে ব্যবহার করার কারণেই দৃশ্যমান হয়।

কিছু ক্ষেত্রে, যেমন নিচের দ্বিতীয় দেবনাগরীর উদাহরণে, একটি অক্ষর ও হসন্ত যোগ করে আলাদাভাবে এর সংযুক্তির রূপটি দেখাতে, হসন্তের পর ZWJ ব্যবহার করা যেতে পারে।

এই অক্ষরটির কোড পয়েন্ট হল U+200D  শূন্য-প্রস্থের সংযুক্তকারী (এইচটিএমএল: `&#8205;` `&zwj;`)। ভারতীয় ভাষার ইনস্ক্রিপ্ট কিবোর্ড লেআউটে, এটি *Ctrl+Shift+1* বোতামগুলোর সমন্বয়ে টাইপ করা হয়। তবে অনেক লেআউট, এই অক্ষরের জন্য ']' বোতাম ব্যবহার করে।

উদাহরণ
------

ইমোজি| অক্ষরের ক্রম | রূপ | বর্ণনা |
| --- | --- | --- |
| 👨পুরুষ👩নারী👦বালক | 👨👩👦 | পুরুষ, নারী, বালক |
| 👨পুরুষ⬚SWJ👩নারী⬚SWJ👦বালক | 👨‍👩‍👦 | একজন পুরুষ, একজন নারী ও একজন বালক দ্বারা গঠিত পরিবার |
| 🏳সাদা পতাকা⬚SWJ🌈রংধনু | 🏳️‍🌈 | রংধনু পতাকা |
| 🏃দৌড়বিদ🏻ফিটজপ্যাট্রিক টাইপ ১-২ ইমোজি সংশোধক⬚SWJ♀নারী চিহ্ন | 🏃🏻‍♀ | দৌড়রত নারী: ত্বকের রং সাদা |
| 🏃দৌড়বিদ🏿ফিটজপ্যাট্রিক টাইপ ৬ ইমোজি সংশোধক⬚SWJ♀নারী চিহ্ন | 🏃🏿‍♀ | দৌড়রত নারী: ত্বকের রং কালো |

দেবনাগরী| অক্ষরের ক্রম | ফলাফল | চিত্র |
| --- | --- | --- |
| कক ◌्হসন্ত | क् | 5em |
| कক ◌्হসন্ত ⬚SWJ | क्‍ | 5em |
| कক ◌्হসন্ত षষ | क्ष | 5em |
| कক ◌्হসন্ত ⬚SWJ षষ | क्‍ष | 5em |

বাংলা লিপি| অক্ষরের ক্রম | ফলাফল |
| --- | --- |
| কক ◌्হসন্ত | ক্ |
| কক ◌्হসন্ত ⬚SWJ | ক্‍ |
| কক ◌्হসন্ত ষষ | ক্ষ |
| কক ◌्হসন্ত ⬚SWJ ষষ | ক্‍ষ |

আরবি লিপি| অক্ষরের ক্রম | ফলাফল | চিত্র |
| --- | --- | --- |
| لলাম اআলিফ | لا | 5em |
| لলাম ⬚SWJ اআলিফ | ل‍ا | 5em |
| لলাম ⬚ALSC اআলিফ | ل‌ا | 5em |

কন্নড় লিপি| অক্ষরের ক্রম | রূপ |
| --- | --- |
| [ra ರ‍] [হসন্ত ್] [ka ಕ] | ರ್ಕ |
| [ra ರ‍] [ZWJ] [হসন্ত ್] [ka ಕ] | ರ‍್ಕ |

সিংহলী লিপি| অক্ষরের ক্রম | রূপ |
| --- | --- |
| [śa ශ] [হসন্ত ්] [ra ර] | ශ්ර |
| [śa ශ] [হসন্ত ්] [ZWJ] [ra ර] | ශ්‍ර |

মালয়ালম লিপি  
(ইউনিকোড ৫.০ অবধি; পরবর্তী সংস্করণগুলোতে, নির্দিষ্ট কোড পয়েন্ট বরাদ্দ করা হয়)| অক্ষরের ক্রম | রূপ |
| --- | --- |
| [Na ണ] [হসন্ত ്] [ZWJ] | ണ്‍ |
| [na ന] [হসন্ত ്] [ZWJ] | ന്‍ |
| [ra ര] [হসন্ত ്] [ZWJ]  | ര്‍ |
| [la ല] [হসন্ত ്] [ZWJ]  | ല്‍ |
| [La ള] [হসন্ত ്] [ZWJ]  | ള്‍ |

আরও দেখুন
---------

* শূন্য-প্রস্থের অ-সংযুক্তকারী

তথ্যসূত্র
---------

1. ↑  "Zero Width Joiner" (ইংরেজি ভাষায়)। ইমোজিপিডিয়া। সংগ্রহের তারিখ ২০১৫-০৯-২১।
2. ↑  "ചിത്രം:Inscript.jpg – Malayalam Computing" (মালায়ালাম ভাষায়)। Malayalam.kerala.gov.in। ২০১১-১০-১১ তারিখে মূল থেকে আর্কাইভ করা। সংগ্রহের তারিখ ২০১১-১০-২২।
3. ↑  "Changes related to Malayalam in Unicode 5.1.0 from 5.0" (PDF)। Unicode.org। সংগ্রহের তারিখ ২০১৫-০৬-১২।